ԼՈւՐԵՐ.com-ի թղթակցի հետ զրույցում քաղաքագետ Էդգար Վարդանյանը տեսակետ հայտնեց, որ գաղտնալսված խոսակցությունը լրիվ հակառակն է ապացուցում. «Վանեցյանի և Խաչատրյանի նախադասությունները, խոսակցության ոճը, հռետորաբանությունը խոսում է ի օգուտ այն բանի, որ պաշտոնյաները համոզված են Քոչարյանի մեղավորության մեջ: Այստեղից ակնհայտ երևում է, որ դատավորը քոչարյանամերձ կամ հենց Քոչարյանից եկող հնարավոր կամ իրական ճնշումներից վախվորած է եղել: Այդ խոսակցության բովանդակությունն այն է, որ դատավորը չպետք է ենթարկվի և չպետք է վախենա Քոչարյանի ճնշումներից, որովհետև կան բավարար հիմքեր նրան կալանքի տակ պահելու համար»,- ասաց Վարդանյանը՝ ընդգծելով, որ այդ խոսակցությունը ևս մեկ անգամ վերահաստատում է այն թեզը, որ Քոչարյանի նկատմամբ քրեական գործը հիմնավորված է և չունի քաղաքական բաղադրիչ, և լրիվ հակառակը՝ Քոչարյանի կողմից կա ճնշում: